b'\n_START_ARTICLE_\nWessel Freytag von Loringhoven\n_START_PARAGRAPH_\nWessel Freiherr Freytag von Loringhoven (10. lokakuuta 1899 \xe2\x80\x93 26. hein\xc3\xa4kuuta 1944) oli saksalainen eversti toisessa maailmansodassa. H\xc3\xa4n oli Claus von Stauffenbergin hyv\xc3\xa4 yst\xc3\xa4v\xc3\xa4. H\xc3\xa4n kuului saksalaiseen vastarintaliikkeeseen. Freytag von Loringhoven oli yksi osallinen hein\xc3\xa4kuun 20. p\xc3\xa4iv\xc3\xa4n salaliittoon, jonka teht\xc3\xa4v\xc3\xa4n\xc3\xa4 oli salamurhata Adolf Hitler.\n_START_SECTION_\nHenkil\xc3\xb6kuva\n_START_PARAGRAPH_\nWessel Freytag von Loringhoven varttui Adiam\xc3\xbcndessa Baltian saksalaisessa perheess\xc3\xa4. Von Loringhoven liittyi Landeswehriin vuonna 1918. H\xc3\xa4nest\xc3\xa4 tuli my\xc3\xb6hemmin upseeri ja h\xc3\xa4n liittyi 13.sta jalkav\xc3\xa4kirykmenttiin, joka palveli Latviassa. Vuonna 1922 h\xc3\xa4n j\xc3\xa4tti latvian ja p\xc3\xa4\xc3\xa4tti liitty\xc3\xa4 Reichswehriin. Alkuun von Loringhoven tunsi my\xc3\xb6t\xc3\xa4tuntoa kansallissosialismia kohtaan, mutta vuonna 1934 sattuneen pitkien puukkojen y\xc3\xb6n j\xc3\xa4lkeen h\xc3\xa4n oli tyytym\xc3\xa4t\xc3\xb6n kansallissosialistien julmiin puhdistuksiin, jolloin useita kansallissosialismin vastustajia murhattiin. Ajan kuluessa ja useiden natsien julmuuksien my\xc3\xb6t\xc3\xa4 von Loringhoven p\xc3\xa4\xc3\xa4tti liitty\xc3\xa4 vastarintaliikkeeseen vuonna 1943.\n_START_SECTION_\n20. p\xc3\xa4iv\xc3\xa4n salaliitto\n_START_PARAGRAPH_\nWessel Freytag von Loringhoven otti osaa attentaattiin, jossa teht\xc3\xa4v\xc3\xa4n\xc3\xa4 oli sy\xc3\xb6kse\xc3\xa4 Adolf Hitler vallasta ja saada sota loppumaan. Freytag von Loringhovenin teht\xc3\xa4v\xc3\xa4 oli toimittaa r\xc3\xa4j\xc3\xa4hteet ja siihen liittyv\xc3\xa4t osat Claus von Stauffenbergille, jonka teht\xc3\xa4v\xc3\xa4 oli vied\xc3\xa4 pommi Hitlerin p\xc3\xa4\xc3\xa4majaan It\xc3\xa4-Preussiissa. Salaliiton ep\xc3\xa4onnistuttua useita siihen osaa ottaneita vangittiin ja teloitettiin my\xc3\xb6hemmin. Gestapo vangitsi von Loringhovenin kuusi p\xc3\xa4iv\xc3\xa4\xc3\xa4 attentaatin j\xc3\xa4lkeen 26. hein\xc3\xa4kuuta 1944. Gestapo m\xc3\xa4\xc3\xa4r\xc3\xa4si von Loringhovenia tekem\xc3\xa4\xc3\xa4n itsemurhan viel\xc3\xa4 samana p\xc3\xa4iv\xc3\xa4n\xc3\xa4. H\xc3\xa4n teki itsemurhan Mauerwaldissa It\xc3\xa4-Preussissa.\n_START_SECTION_\nAttentaatin j\xc3\xa4lkeen\n_START_PARAGRAPH_\nWessel Freytag von Loringhovenin kuoleman j\xc3\xa4lkeen h\xc3\xa4nen vaimonsa pid\xc3\xa4tettiin ja vangittiin mahdollisesta osallisuudesta salaliittoon. Vaimo joutui eroon heid\xc3\xa4n nelj\xc3\xa4st\xc3\xa4 pojastaan useiden kuukausien ajaksi. Liittoutuneet vapauttivat vaimon ja lapset sodan lopulla.'